### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Mødregrupper er i forvejen et almindeligt tilbud i kommunen, som giver mødrene mulighed for at sparre og dele deres oplevelser som mor med andre nybagte mødre. Desværre er der en mangel af tilbud af samme art til fædre, hvilket tilsidesætter rollen som far. Dette på trods af at forskning viser, at en nærværende far har stor betydning for et barns trivsel. Michala Hermansen kan være en måde at forstærke rollen som far. Grupperne giver faren mulighed for en øget intim relation til barnet samt sociale relationer, der gør at man kan sparre med ligesindede fædre. Det øger selvtilliden i rollen som far, og kan derfor være et tilbud som er særligt relevant for fædre, der oplever at have behov for støtte i faderrollen. Ligeledes sikrer tilbuddet om fædregrupper at der er en ligeværdig inddragelse af begge forældre i sundhedsplejen.

Radikale Venstre ønsker at etablere tilbud om fædregrupper i [adresse], der skal sikre at sundhedsplejen bakker op om faderrollen på lige fod med morens og understøtter en stærk og god rolle i forældreskabet for begge forældre. Endvidere ønsker Radikale Venstre en belysning af hvordan der kan etableres grupper, der kan understøtte andre familieformer, herunder hvordan andre familieformer kan inkluderes i mødre- og fædregrupper.

Med forslaget ønsker vi at stille spørgsmål ind i forvaltningen til belysning af aktuelle indsatser, med henblik på at lokalisere flere områder der skal adresseres jævnfør ovenstående. Forvaltningen bedes samtidigt bistå med en kapitalisering af forslagets økonomiske konsekvenser.